આતંકવાદના મુદ્દે ભારતે જે રીતે યુએનમાં પાકિસ્તાનને જવાબ આપ્યો છે. તે પછી ગુસ્સે ભરાયેલા પાકિસ્તાને ભારતના રાષ્ટ્રીય સુરક્ષા સલાહકાર અજીત ડોવાલ પર નિશાનો તાક્યો છે. પાકિસ્તાને સંયુક્ત રાષ્ટ્રમાં કહ્યું છે કે ભારતને ક્ષેત્રીય રીતે બળવાન બનાવવા માટે રાષ્ટ્રીય સુરક્ષા સલાહકાર અજિત ડોવાલની આક્રામક રક્ષા અને બે તરફી દબાણની રણનીતિ તે સફળ નહીં થવા દે. સંયુક્ત રાષ્ટ્ર મહાસભામાં જવાબ આપતા પાકિસ્તાને કહ્યું કે આ દુર્ભાગ્યપૂર્ણ છે કે ભારતે કાશ્મીર પર પાકિસ્તાનના વડાપ્રધાન શાહિદ ખકાન અબ્બાસીના આપેલા નિવેદનની આલોચના કરી છે. જે કાશ્મીરમાં પીડિત લોકોની ભાવનાઓ અને આકાંક્ષાઓને દર્શાવતા હતા.